[pic] | KOMISIA EURÓPSKYCH SPOLOČENSTIEV | Brusel, 08.09.2005 KOM(2005) 401 v konečnom znení Návrh ROZHODNUTIA EURÓPSKEHO PARLAMENTU A RADY o mobilizácii Fondu solidarity EÚ v súlade s bodom 3 Medziinštitucionálnej dohody zo 7. novembra 2002 medzi Európskym parlamentom, Radou a Komisiou o financovaní Fondu solidarity Európskej únie, ktorou sa dopĺňa Medziinštitucionálna dohoda zo 6. mája 1999 o rozpočtovej disciplíne a zlepšení rozpočtového postupu (predložená Komisiou) ODÔVODNENIE Medziinštitucionálna dohoda zo 7. novembra 2002[1] umožňuje mobilizáciu Fondu solidarity Európskej únie prostredníctvom mechanizmu flexibility v rámci ročného stropu vo výške 1 miliardy eur mimo rámca príslušných výdavkových kapitol finančného výhľadu. Podmienky oprávnenosti na finančné prostriedky z fondu sa podrobne uvádzajú v nariadení Rady (ES) č. 2012/2002.[2] Na základe žiadostí o finančnú pomoc z fondu zo strany Švédska, Estónska, Lotyšska a Litvy, ktoré boli postihnuté víchricou 8. januára 2005, sú celkové odhady spôsobenej škody takéto: Priame škody (v eurách) | Švédsko | 2 297 313 252 | Estónsko | 47 868 000 | Lotyšsko | 192 590 000 | Litva | 15 156 395 | Celkovo | 2 552 927 647 | Na základe posúdenia týchto žiadostí[3] a pri zohľadnení maximálne možného grantu z fondu, ako aj rozsahu prerozdeľovania rozpočtových prostriedkov v rámci výdavkovej kapitoly, v ktorej sú potrebné dodatočné výdavky, Komisia navrhuje mobilizáciu Fondu solidarity Európskej únie v celkovej sume 92 880 930 eur, ktorá má byť pridelená v rámci výdavkovej kapitoly 3 finančného výhľadu. Komisia predloží opravný rozpočet (OR) s cieľom zahrnúť do rozpočtu na rok 2005 osobitné viazané rozpočtové prostriedky rozdelené podľa krajín prijímajúcich finančnú pomoc, ako sa to vyžaduje v bode 4 Medziinštitucionálnej dohody zo 7. novembra 2002. Návrh ROZHODNUTIA EURÓPSKEHO PARLAMENTU A RADY o mobilizácii Fondu solidarity EÚ v súlade s bodom 3 Medziinštitucionálnej dohody zo 7. novembra 2002 medzi Európskym parlamentom, Radou a Komisiou o financovaní Fondu solidarity Európskej únie, ktorou sa dopĺňa Medziinštitucionálna dohoda zo 6. mája 1999 o rozpočtovej disciplíne a zlepšení rozpočtového postupu EURÓPSKY PARLAMENT A RADA EURÓPSKEJ ÚNIE, so zreteľom na Medziinštitucionálnu dohodu zo 7. novembra 2002 medzi Európskym parlamentom, Radou a Komisiou o financovaní Fondu solidarity Európskej únie, ktorou sa dopĺňa Medziinštitucionálna dohoda zo 6. mája 1999 o rozpočtovej disciplíne a zlepšení rozpočtového postupu[4] a najmä na jej bod 3, so zreteľom na nariadenie Rady (ES) č. 2012/2002 z 11. novembra 2002, ktorým sa zriaďuje Fond solidarity Európskej únie,[5] so zreteľom na návrh Komisie,[6] keďže: (1) Európska únia zriadila Fond solidarity Európskej únie (ďalej len „Fond“), aby prejavila solidaritu s obyvateľstvom regiónov postihnutých prírodnými katastrofami. (2) Medziinštitucionálna dohoda zo 7. novembra 2002 umožňuje mobilizáciu Fondu v rámci ročného stropu vo výške 1 miliardy eur. (3) Nariadenie (ES) č. 2012/2002 obsahuje ustanovenia, podľa ktorých je možné Fond mobilizovať. ROZHODLI TAKTO: Článok 1 Pre všeobecný rozpočet Európskej únie na rozpočtový rok 2005 sa mobilizuje Fond solidarity Európskej únie s cieľom poskytnúť prostriedky vo výške 92 880 830 eur vo viazaných rozpočtových prostriedkoch. Článok 2 Toto rozhodnutie sa uverejní v Úradnom vestníku Európskej únie. V Bruseli Za Európsky parlament Za Radu predseda predseda [1] Ú. v. EÚ C 283, 20.11.2002, s. 1. [2] Ú. v. EÚ L 311, 14.11.2002, s. 3. [3] Oznámenie Komisii o štyroch žiadostiach predložených Švédskom, Estónskom, Lotyšskom a Litvou s cieľom mobilizovať Fond solidarity Európskej únie v prípade víchrice z 8 januára 2005, stanovujúce pre Komisiu vykonanie analýzy týchto žiadostí. [4] Ú. v. EÚ C 172, 18.6.1999, s. 1. [5] Ú. v. EÚ L 311, 14.11.2002, s. 3. [6] Ú.v. EÚ C […] […], s.[…].